Cenu aptaujas nolikums
„Ārpakalpojuma laboratorisko izmeklējumu nodrošināšana SIA „Rīgas Austrumu klīniskā universitātes slimnīca” stacionāro un ambulatoro pacientu diagnostikai”

Iepirkums tiek veikts saskaņā ar Publisko iepirkumu likuma 10 panta 2. daļu

Informācija par iepirkuma priekšmetu
1. Iepirkuma priekšmets: Ārpakalpojuma laboratorisko izmeklējumu nodrošināšana SIA „Rīgas Austrumu klīniskā universitātes slimnīca” stacionāro un ambulatoro pacientu diagnostikai.
2. CPV kods: 85145000-7 (Medicīnisko laboratoriju sniegtie pakalpojumi).
3. Iepirkuma priekšmets ir sadalīts 6 (sešās) daļās.
4. Pretendents var iesniegt piedāvājumu par vienu daļu, vairākām vai visām daļām.
5. Pretendentam jāiesniedz piedāvājums par daļas visām pozīcijām. Piedāvājumi, kuros nebūs piedāvātas visas daļā ietilpstošās pozīcijas, netiks vērtēti.

Līguma darbības termiņš
Līgums stājas spēkā tā abpusējas parakstīšanas brīdī un ir spēkā līdz brīdim, kad iestājas viens no šādiem nosacījumiem:
1. aprit 24 (divdesmit četri) mēneši no līguma noslēgšanas;
2. izlietota visa līgumā noteiktā līguma summa.

Iepirkuma prasības un nosacījumi
1. Nodrošināt laboratoriskā izmeklējuma parauga drošu transportēšanu uz izmeklējuma veikšanas vietu pasūtītāja pieprasītajā laikā katru dienu no 8.00-17.00 un "CITO!" (steidzamības kārtā) izmeklējumu transportēšanu – pēc vienošanās (šī punkta prasība attiecināma uz tehniskās specifikācijas 1., 2. un 3. daļā norādītajiem laboratoriskajiem izmeklējumiem, attiecībā uz tehniskās specifikācijas 4., 5. un 6. daļu pasūtītājs laboratoriskā izmeklējuma paraugu ar savu transportu nogādā izpildītājam).
2. Nodrošināt pasūtītājam laboratoriskā izmeklējuma rezultātus elektroniskā un/vai papīra dokumenta veidā atbilstoši pretendenta iesniegtajā tehniskajā – finanšu piedāvājumā norādītajam pakalpojuma izpildes laikam. "CITO!" (steidzamības kārtā) izmeklējumu rezultātus jānodrošina, par izpildes laiku savstarpēji vienojoties.
3. Nodrošināt pasūtītājam laboratoriskā izmeklējuma parauga paņemšanas instrukcijas rakstiskā formā (jāiesniedz, slēdzot iepirkuma līgumu).
4. Nodrošināt pasūtītājam laboratoriskā izmeklējuma rezultātus elektroniskā un/vai papīra dokumenta veidā, nodrošinot, ka laboratoriskā izmeklējuma rezultātu lapā ietverta vismaz šāda informācija:
a) pacienta dati (vārds, uzvārds, personas kods);
b) laboratorisko izmeklējumu nozīmējošā ārsta vārds, uzvārds, datums;
c) laboratorisko izmeklējumu testu nosaukumi;
d) laboratorisko izmeklējumu rezultāti un to mērvienības;
e) references intervāls (ja tāds ir paredzams);
f) rezultāta interpretācija (ja tāda ir paredzama).
5. Nodrošināt nodoto laboratorisko izmeklējumu datu saglabāšanu atbilstoši normatīvo aktu prasībām, tai skaitā saglabājot un nodrošinot iespēju izsniegt pasūtītājam visus laboratorisko izmeklējumu datus tādā veidā, lai būtu iespējams izsekot procesam – laboratoriskā izmeklējuma pasūtīšana, veikšana un rezultātu paziņošana.
6. Nodrošināt personas datu aizsardzību atbilstoši normatīvo aktu prasībām.
7. Nodrošināt nepieciešamās ārsta un pacienta piekrišanas formas, informācijas lapas, nosūtījumu veidlapas, kā arī paraugu un dokumentu transportēšanu uz analīžu veikšanas vietu (attiecībā uz tehniskās specifikācijas 4., 5. un 6. daļu pasūtītājs laboratoriskā izmeklējuma paraugu ar savu transportu nogādā izpildītājam), kā arī atsevišķos gadījumos atbilstoši pacienta piekrišanai – neapstrādāto datu (vcf un bam failu) uzglabāšanu. Izpildītājs patur tiesības nepieciešamības gadījumā sazināties ar ārstējošo ārstu, lai precizētu pacienta nosūtīšanas iemeslus, slimības un ģimenes anamnēzi, kā arī noskaidrot citus jautājumus, lai kvalitatīvi varētu veikt pakalpojumu.
8. Pasūtītājs ir tiesīgs līguma izpildes laikā pasūtīt papildus tehniskajā specifikācijā nenorādītus izmeklējumus konkrētajam analīžu paraugam, izvērtējot lietderību un ieguvumu ātrāku izmeklējuma rezultātu iegūšanai. Šajā punktā minēto pakalpojumu apjoms nevar pārsniegt 10% no līguma summas.

Apmaksas kārtība:
Samaksa tiek veikta 30 (trīsdesmit) kalendāro dienu laikā pēc rēķina un tā pielikuma saņemšanas.
Piedāvājumu vērtēšana un izvēles kritēriji
1. Iepirkuma komisija katrā iepirkuma priekšmeta daļā izvēlas saimnieciski visizdevīgāko piedāvājumu no nolikuma prasībām atbilstošiem piedāvājumiem.
2. Saimnieciski visizdevīgākā piedāvājuma vērtēšanas kritēriji un to skaitliskās vērtības attiecībā uz katru iepirkuma priekšmeta daļu:
	Nr. p.k.
	Kritērijs
	Kritērija īpatsvars

	K1
	Piedāvātā kopējā cena
	60

	K2
	Vidējais pakalpojuma izpildes laiks
	40

	∑
	Maksimālais iespējamais kopējais punktu skaits
	100



2.1.  Iepirkuma komisija K1 kritēriju „Piedāvātā kopējā cena” aprēķina pēc šādas formulas:
K1 = K1zem/ K1ver x 60, kur:
K1 – pretendenta iegūtais punktu skaits ar precizitāti līdz diviem cipariem aiz komata;
K1zem – zemākā piedāvātā kopējā cena;
K1ver – vērtējamā piedāvātā kopējā cena;
(60 – maksimālais iegūstamais punktu skaits). 


2.2.  Iepirkuma komisija K2 kritēriju „Vidējais pakalpojuma izpildes laiks” aprēķina pēc šādas formulas:
K2 = K2maz/ K2ver x 40, kur:
K1 – pretendenta iegūtais punktu skaits ar precizitāti līdz diviem cipariem aiz komata; 
K1maz – mazākais vidējais pakalpojuma izpildes laiks;
K1ver – vērtējamais vidējais pakalpojuma izpildes laiks;
		(40 – maksimālais iegūstamais punktu skaits). 
Vidējo pakalpojuma izpildes laiku katrā iepirkuma priekšmeta daļā nosaka, visās konkrētās iepirkuma priekšmeta daļas pozīcijās norādīto pakalpojuma izpildes laika summu izdalot ar attiecīgās daļas pozīciju skaitu.

Iesniedzamie dokumenti*:
1. Pieteikuma forma (pielikums Nr. 1);
1. Tehniskais – finanšu piedāvājums (pielikums Nr. 2).

Kontaktpersona:
[bookmark: _Hlk101711756]SIA „Rīgas Austrumu klīniskā universitātes slimnīca” Laboratorijas dienesta laboratorijas „Gaiļezers” vadītāja Baiba Eglīte, tālr. 29132382, e-pasts baiba.eglite@aslimnica.lv.

Piedāvājumu iesniegšana:
1. SIA „Rīgas Austrumu klīniskā universitātes slimnīca”, piedāvājumu nosūtot elektroniski uz e-pasta adresi iepirkumi@aslimnica.lv.
1. Piedāvājumu iesniegšanas termiņš:  līdz 2023. gada 1. martam plkst. 17:00.

[bookmark: _GoBack]*	Iesniedzamos dokumentus paraksta pretendenta pārstāvēttiesīgā persona. Ja iesniedzamos dokumentus paraksta pretendenta pilnvarotā persona, tad piedāvājumam jāpievieno apliecināta pilnvaras kopija.

Nolikuma pielikumi:
1. Pielikums Nr. 1 – Pieteikuma forma. 
2. Pielikums Nr. 2 – Tehniskā specifikācija – finanšu piedāvājuma forma.
3. Pielikums Nr. 3 – Līguma projekts.

